વડાપ્રધાન નરેન્દ્ર મોદીની આ મુલાકાતને લઇને વડનગરવાસીઓ અત્યંત ઉત્સાહિત છે. છેલ્લા 2 દિવસ પીએમના સ્વાગતની તૈયારીઓમાં વ્યસ્ત વડનગર શનિવારે સાંજે રોશનીથી ઝગમગી ઉઠ્યું હતું. ઉલ્લેખનીય છે કે, પીએમ મોદી નાના હતા ત્યારે અહીં જ પિતા સાથે ચાની દુકાન પર કામ કરતા હતા, આ દુકાનને પણ સજાવવામાં આવી છે. વડનગરના માર્ગ પર પીએમ મોદીના વિવિધ કટઆઉટ્સ પણ મુકવામાં આવ્યા છે. પીએમની નાનપણથી લઇને અત્યાર સુધીની સફર દર્શાવતા કટઆઉટ્સ પણ નજરે પડ્યા હતા.